จาย นำทัพนักปั่นไทยฝึกที่สวิตฯ ล่าแต้มคว้าตั๋วลุยโอลิมปิก 2020
ทีเจ จาย อังค์สุธาสาวิทย์ เจ้าของเหรียญทองอชก. นำทัพนักปั่นไทยฝึกเข้มที่ศูนย์ฝึกสวิตเซอร์แลนด์เป็นเวลา 2 เดือนเต็ม ตั้งแต่ ต.ค.-15 ธ.ค. เสธ.หมึก พล.อ.เดชา เหมกระศรี ประมุขสองล้อไทย เผยการได้รับโอกาสเข้าร่วมฝึกซ้อมที่สวิตเซอร์แลนด์ถือเป็นโอกาสอันดีของนักปั่นไทย โดยเฉพาะ จาย ที่มีลุ้นโควตาโอลิมปิก 2020 เนื่องจากหากได้รับคัดเลือกเข้าร่วมฝึกซ้อมกับศูนย์ฝึก จะทำให้มีโอกาสที่จะได้ลงแข่งขันในทวีปยุโรปอย่างสม่ำเสมอเพื่อเก็บคะแนนสะสมให้ได้มากที่สุดและลุ้นโอกาสในการเป็นหนึ่งในนักปั่นระยะสั้นที่ควอลิฟายเข้าร่วมโตเกียวเกมส์,เมื่อวันที่ 26 ต.ค. ที่สนามบินสุวรรณภูมิ เสธ.หมึก พล.อ.เดชา เหมกระศรี นายกสมาคมกีฬาจักรยานแห่งประเทศไทยฯ เดินทางส่งคณะนักกีฬาจักรยานทีมชาติไทย นำโดย จาย อังค์สุธาสาวิทย์ เจ้าของเหรียญทองอชก. 2018 วรยุทธ คะปัญญา และ จตุรงค์ นิวันติ สามนักปั่นลู่ระยะสั้น นาตาลี ปัญญาวัน และ สุรัตติยา บุปผา สองนักปั่นเสือภูเขาครอสคันทรี ได้รับคัดเลือกจากศูนย์ฝึกเพื่อเข้าร่วมเก็บตัวฝึกซ้อม และคัดเลือกนักกีฬาทุนของสหพันธ์จักรยานนานาชาติ (ยูซีไอ) ที่เมืองเอเกิล สวิตเซอร์แลนด์ เป็นเวลา 2 เดือนเต็ม ในห้วงเดือน ต.ค.-15 ธ.ค.2561,พลเอกเดชากล่าวว่า ในการนี้นอกเหนือจากนักปั่นทั้ง 5 คนดังกล่าวแล้ว สมาคมกีฬาจักรยานฯ ยังได้รับแจ้งจากศูนย์ฝึกจักรยานนานาชาติ (ยูซีไอ) ว่า ได้อนุมัตินักปั่นดาวรุ่ง ประเภทลู่ระยะสั้น 2 คน กัญญารัตน์ หน่อแก้ว และเยาวเรศ จิตมาศ จะเดินทางไปสมทบในอาทิตย์หน้า สำหรับโครงการนี้ศูนย์ฝึก ดำเนินการทุกปีเพื่อคัดเลือกนักกีฬาที่มีศักยภาพเข้าคัดเลือกอย่างจริงจัง ทั้งในเรื่องทักษะ สมรรถภาพทางร่างกาย และทัศนคติในการพัฒนาตัวเองของนักกีฬา แต่ละคนในการก้าวไปเป็นนักปั่นระดับนานาชาติต่อไปในอนาคต ซึ่งปัจจุบันไทยเรามีสองนักปั่นคือ เพชรดารินทร์ สมราช ในประเภทถนนหญิง และโกเมธ สุขประเสริฐ ในประเภทบีเอ็มเอ็กซ์เรซซิ่ง เป็นสองนักกีฬาทุนระยะยาวของยูซีไอมาตั้งแต่ต้นปี 2561 และมีแนวโน้มที่ยูซีไอจะต่อสัญญานักปั่นทั้งคู่ออกไปอีก เนื่องจากมีผลงานดีอย่างต่อเนื่อง,นายกสมาคมสองล้อไทยกล่าวว่า ในการได้รับโอกาสเข้าร่วมฝึกซ้อมและคัดเลือกนักกีฬาดังกล่าว ถือเป็นโอกาสอันดีของนักปั่นไทย โดยเฉพาะจาย ที่มีลุ้นโควตาโอลิมปิก 2020 เนื่องจากหากได้รับคัดเลือกเข้าร่วมฝึกซ้อมกับศูนย์ฝึก จะทำให้มีโอกาสที่จะได้ลงแข่งขันในทวีปยุโรปอย่างสม่ำเสมอเพื่อเก็บคะแนนสะสมให้ได้มากที่สุดลุ้นโอกาสในการเป็นหนึ่งในนักปั่นระยะสั้นที่ควอลิฟายเข้าร่วมโตเกียวเกมส์ต่อไป,ที่สำคัญการเดินทางไปฝึกครั้งนี้ นักกีฬาไทยไปกันค่อนข้างเยอะจึงไม่น่ากังวลเรื่องที่จะคิดถึงบ้าน และเมื่อไม่มีปัญหาเรื่องกังวลใจในเรื่องนี้สถิติที่ออกมาจากการฝึกน่าจะดีขึ้น โดยเฉพาะ 3 นักปั่นระยะสั้นทีมสปรินต์ ซึ่งสถิติจากการแข่งขันทีมสปรินต์ ในเอซีซีแทร็ก เป็นที่น่าพอใจ แต่การได้ไปฝึกซ้อมที่ศูนย์ฝึกจะทำให้สถิติของทีมไทยดีขึ้น และหากได้ตามเป้าที่ศูนย์วางไว้ก็มีโอกาสที่จะได้ฝึกต่อในระยะยาว ซึ่งนักปั่นทั้งหมดนี้มีโปรแกรมลงแข่งขันในรายการ UCI TRACK CYCLING WORLD CUP สนามที่ 3 ระหว่างวันที่ 30 พฤศจิกายน-2 ธันวาคม 2561 ประเทศเยอรมนี และการแข่งขันจักรยานลู่ชิงแชมป์เอเชีย 2019 รายการ ASIAN TRACK CHAMPIONSHIPS 2019 ระหว่างวันที่ 8-13 ม.ค.2562 ณ เมืองจาการ์ตา ประเทศอินโดนีเซีย.
ทีเจ จาย อังค์สุธาสาวิทย์ เจ้าของเหรียญทองอชก. นำทัพนักปั่นไทยฝึกเข้มที่ศูนย์ฝึกสวิตเซอร์แลนด์เป็นเวลา 2 เดือนเต็ม เสธ.หมึก  เผยถือเป็นโอกาสอันดีของนักปั่นไทยที่มีลุ้นโควตาโอลิมปิก 2020
จาย อังค์สุธาสาวิทย์,เสธ.หมึก,สมาคมกีฬาจักรยานแห่งประเทศไทย,โอลิมปิก 2020,สหพันธ์จักรยานนานาชาติ